Referat af Bestyrelsesmøde på Frederiksværk Gymnasium & HF 23. maj 2022

**Tilstede:** Michael Thomsen (MT), Martin Boysen (MB), Jens Grønlund (JG), Søren Møller (MOE), Frederikke Juhl Gyrming (FJG), Anton Lykke (AL), Mette Karmann (MK), Peter Brink (PB)

**Afbud:** Helle Lunderød, Kim Dam-Johansen, Kristoffer Kaae Kjærgaard, Wenche Fogsgaard & Thomas Hesselberg.

**Referent:** Connie Lykke Mikkelsen

**Dagsorden:**

1. **Godkendelse af dagsorden**

Rektor Peter Brink ledede mødet i fravær af formand og næstformand.

PB bød velkommen til nyt medlem af bestyrelsen Michael Thomsen.

1. **Godkendelse af referat fra mødet den 22. marts 2022**

Referatet er godkendt.

1. **Orientering fra formanden**

Formanden havde meldt forfald, derfor ingen orientering fra formanden.

1. **Behandling af forslag vedr. ændring af bestyrelsesvedtægter** (bilag vedlagt)

Formanden foreslår, at følgende § fjernes: § 6, stk. 2 -: **Ingen kan udpeges til bestyrelsen efter det fyldte 70. år.**

Efter en diskussion blev bestyrelsen enig om at slette paragraffen med den begrundelse, at det er op til den udpegende organisation at vurdere, om et medlem er i stand til at varetage sit hverv.

Bestyrelsen vedtager ændringen.

1. **Orientering fra rektor, herunder eksamen, skoleårets afslutning, næste skoleår mv**

Søgetal og næste skoleår

På nuværende tidspunkt har vi ansøgere fra ca. 120 stx-elever og ca. 35 hf-elever. Budgettallene er hhv. 115 og 50. Vi starter 5 grundforløbshold og 2 hf-klasser.

Elevfordelingsaftalen

 Som I måske har set, er der i dag ændret i lovforslaget til elevfordelingsaftalen efter at DF og RV truede med at trække støtten. Nu skal transporttid og ikke lodtrækning være

afgørende for fordeling på de mest søgte skoler i de fire store byer, men grundtanken i aftalen med fordeling af elever i 3 grupper efter forældreindkomst bevares.

Elevfordelingsaftalen får næppe den store betydning for os, da vi placeres i en afstandszone og i stedet kan håbe på spill-off fra fx Frederiksborg Gymnasium, der som overansøgt skole allerede fra i år, ikke må operette venteliste efter endelig fordeling.

Skolen er i dialog med Movia om en busrute fra den vestlige del af Hillerød. *Se også punkt 6.*

Personalesituationen næste år

Der kommer ingen personalereduktioner næste skoleår.

Eksamen

Eksamen er gået i gang. 3.g skal igen i år op i begrænset eksamen: Skr. dansk, SRP-forsvar + 2 A-fag

Eleverne i 2.hf har kunnet vælge mellem normal eksamen, dvs. prøveaflæggelse i alle fag eller skr. dansk + 3 fag mere.

Alle øvrige elever har eksamen som normalt + at vi har lagt en del årsprøver.

Sidste student bliver færdig den 22. juni, hvorefter personalet holder ”huefest” for afgangseleverne til kl. 24.00.

Opfølgning på bortvist medarbejder i kantinen

PB orienterede om en nu afsluttet personalesag. Bestyrelsen er velkommen til at rette henvendelse till PB for yderligere uddybning.

AL gav udtryk for, at pågældende medarbejder er savnet, og at der ikke er den samme gode stemning i kantinen som tidligere.

Tre pædagogikumkandidater

Tre lærere har gennemført praktisk og teoretisk pædagogikum i dette skoleår og alle har fået tilfredsstillende udtalelser.

I næste skoleår har vi ansat to pædagogikumkandidater i fagene samfundsfag/naturgeografi og engelsk.

Arrangementer siden sidste bestyrelsesmøde

Der har været afholdt en fællestime med Peter Viggo Jacobsen for hele skolen, samt

En EU-duel med deltagelse af Martin Lidegaard og Mette Thiesen for samfundsfagselever på A og B.

VI har afholdt en Filmfestival for alle skolens mediefagselever.

Der har været studieture for fem 2.g-klasser.

Desuden har der været gymnasiefester, cafeer og rundbold, samt et ryge- og snusstopkursus.

Indsats for sundere alkoholvaner

Skolen er blevet inviteret til at deltage i en kampagne i samarbejde med Region Hovedstaden og Kræftens Bekæmpelse med henblik på at skabe et federe festmiljø med udvikling af en ny alkoholkultur.

Region H. støtter arbejdet på den enkelte skole med op til 50.000 kr. til dækning af rådgivning og understøttende materiale i form af oplysning, workshops for fest- og cafeudvalg, gratis flaskevand til festerne mv.

 Anton og Peter har sammen med sundhedskoordinator og biologilærer Stine Handesten og elevrådsmedlem Silke Kronbak 2y holdt indledende møde med Region H og Kræftens Bekæmpelse, og vi står nu foran udvælgelse af minimum 3 nye tiltag, som kan bidrage til

 at udbrede fællesskaber, som ikke er bundet op på indtag af alkohol. Vand, loungeområder uden alkohol, konkurrence med palle med vand til alle.

Legater

Der er kommet 7 ansøgninger til Rotary legatet – der er to portioner á 3500 kr. Legatet kan søges af både elever selv, eller man kan indstille en klassekammerat eller lignende.

Derudover uddeler Jyske Bank 5 portioner á 2000 kr. – legatmodtagerne udvælges af skolens ledelse. Der gives bl.a. legater til skolens højeste eksamensgennemsnit.

Bæredygtighed

En gruppe bestående af ledere, lærere og elever – 14 i alt – har deltaget i 2. og sidste workshop med Kuben Management faciliteret af Gymnasiefællesskabet. Vi kigger først og fremmest ind i indsatser omkring affaldssortering, som bliver lovpligtige pr. 1. januar 2023, bæredygtige studieture m.m. Vi er startet med en prøve opsætning med 3 x 3 spande. Det går rigtig godt. Vi kigger også på folkeskolerne og på, hvordan det foregår i hjemmene.

1. **Orientering fra elevrepræsentanter**

AL fortæller at elevrådet deltog i føromtalte møde om alkohol. Det var et godt møde, hvor de fremlagde, hvordan det foregår nu. Regionen og Kræftens Bekæmpelse siger, at FVGH ligger meget godt i forhold til andre skoler. AL sagde, at der er forslag om bl.a. en alkoholfri morgenfest fra kl. 7 om morgenen. Det er vigtigt at det bliver formidlet videre til tutorerne, så de kan tage det med til de nye elever. AL glæder sig til at arbejde videre med det.

PB henleder opmærksomheden på, at loven måske bliver lavet om? Det er lidt usikkert i øjeblikket. Formålet er bl.a. at holde gode fester, hvor man ikke bliver væk pga. alkohol. Fremover skal der afholdes kurser for elevrådet.

Der arbejdes videre med tiltag for at forbedre klimaet, bl.a. i forhold til studieture.

FJG fortæller, at de bæredygtige rumdelere nu er beplantet og placeret rundt på skolen. Eleverne har taget godt imod dem.

Det sidste elevrådsmøde i dette skoleår er afholdt. Der er valgt en ny kasserer – Elliot Emil Høpfner, 2x. Formand mv vælges næste år.

AL siger, at elevrådet har gjort meget ud af at evaluere. Det har været en god proces, som også kan bruges fremadrettet. Der er planer om at lave en drejebog, som de kommende elevråd kan bruge.

Et udvalg under elevrådet har deltaget i et møde med Movia. Der sidder elever, der bor i udkantsområderne. Der tales om flextrafik, samkørsel mv. Der er snak om at stien til bussen ændres – det er utrygt at gå der i mørke. Der ventes på en tilbagemelding fra Movia.

MT oplyser, at der er 3 lokale busser der er kommunale. Elevrådet skal sige til, hvis der er ønsker i forhold til ruter mv.

PB udtrykker et ønske om, at det ikke udelukkende er afgangselever, der kommer til at sidde i bestyrelsen (der skal dog være en, der er 18 år).

FGJ - skal holde elevtalen ved translokationen, hvilket hun glæder sig til.

1. **Orientering fra medarbejderrepræsentanter**

Intet.

1. **Kort orientering om skolens økonomi (april-rapportering fremsendes kort før mødet)**

Skolen modtager hver måned en rapport fra revisoren.

Der er enighed om, at skolen ikke skal generere et overskud.

Det sociale taxameter ligger nu på HF elever som vi har færre af, hvor det før har ligget på STX eleverne.

Prognosen kommer til august mødet.

Bestyrelsen skal se nærmere på budgettet, så vi kan få det revideret, så vi undgår det store overskud.

PB henleder opmærksomheden på, at vi ser ind i nogle større investeringer i forbindelse med renovering af taget.

1. **Udkast til handlingsplan vedr. sociale klausuler (udkast vedlagt som bilag)**

Deloitte gjorde os under årets revision opmærksom på, at vi mangler en handlingsplan vedr. sociale klausuler. Derfor fremlægger PB en nu.

Vi kan godt opfylde de 3,5 % (*institutionen anvender 3,5% af sine årsværk, svarende til en fuldtidsansat på 37 timer om ugen, til personer omfattet af særlige vilkår*). Det er ikke et krav, men vi skal have det med i vores overvejelser.

MT pointerer, at det er en ”skal” opgave. Det handler om udformningen.

Eneste tvivlsspørgsmål i forhold til godkendelse af PBs udkast bestod i en formulering omkring udformning af stillingsopslag, men efter drøftelse med formanden blev udkastet godkendt.

1. **Tilføjelse til skolens studie- og ordensregler (bilag med forklaring vedlagt)**

Skolen har ikke hjemmel til at sanktionere, hvis ikke sanktionerne fremgår af skolens hjemmeside.

PB spørger bestyrelsen, om der er nogen indvendinger imod de nye formuleringer?

FGJ siger, at det vil være mere betryggende for eleverne.

AL fortæller, at elevrådet gerne vil arbejde videre med en samværspolitik næste år. De synes, at der mangler noget om, hvad man gør i forskellige situationer.

MOE spørger, om man må optage undervisningen?

MK siger, at det tror hun at der er styr på.

PB vil følge op på det – han vil evt. spørge i Gymnasiefællesskabet. Det skal evt. skrives ind i studie- og ordensreglerne.

PB synes, at det er fint, at det er et dynamisk dokument.

Bestyrelsen vedtager ændringen.

1. **Opfølgning på punkter fra sidste møde: APV (TAP-personale), bygningsstatus**

APV for underviserne er færdiggjort. MUS og APV for TAP færdiggøres inden sommerferien

Bygningen - PB gennemgik historien om, hvorfor vi fik undersøgt taget og lavet en rapport. Der har været talt om det i bestyrelsen flere gange.

Skolens lån er omlagt i 2020. I den forbindelse lånte vi 10 mio. kr. ekstra. Der blev brugt 3 mio. kr. til feriepenge forpligtigelsen. Resten har vi lovet Jydske bank bruges til tagrenovering.

En af vore pedeller – Erwin Steinbeck - er meget bygningsmæssig kyndig. Han har lavet sin egen undersøgelse. Han lægger vægt på bæredygtighed mv.

Gymnasiefællesskabet anerkender ikke EWs vurdering af tag og murkrones tilstand.

På sidste møde besluttede vi at få en second opinion fra en håndværker eller entreprenør, én med den rette erfaring. Det er dog ikke lykkedes.

MT tilbyder at se på det over sommeren, da han som bygningskonstruktør til daglig arbejder med renovering af primært almennyttige boliger.

MOE pointerer, at det er fordi de siger noget forskelligt, der gør at det er svært at tage en beslutning.

PB sender rapporterne til MT.

1. **Kommende møde**

Næste møde afholdes mandag den 29. august 17.30.

1. **Evt.**

PB inviterer alle til årets translokation. Den afholdes fredag den 24. juni kl. 9.00. Der kan gives besked til CLM, som sørger for, at der reserveres pladser.

Indtil videre har MB og HL meddelt, at de kommer.

MB foreslår, at man køber en afskedsgave til de personer, der forlader bestyrelsen.

PB erindrer noget om, at man ikke må gøre det til de politisk valgte.

Punktet udskydes til næste møde.

PB siger Frederikke en stor tak for indsatsen, der har været præget af et stort engagement - både i bestyrelsen og den daglige indsats.

Mødet slutter kl. 19.05.